ดาวโจนส์,น้ำมันปิดลบ-ทองบวกเล็กน้อย
หุ้นดาวโจนส์ปิดลบ 28.09 จุด นักลงทุนรอมาตรการกระตุ้นเศรษฐกิจสหรัฐ ด้านราคาน้ำมันลดลง 79 เซนต์ ขณะที่ทองคำ เพิ่มขึ้น 60 เซนต์
24 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 28,335.57 จุด ลดลง 28.09 จุด หรือ -0.1%, ดัชนี เอสแอนด์พี 500 ปิดที่ 3,465.39 จุด เพิ่มขึ้น 11.90 จุด หรือ +0.34% และดัชนี แนสแดค ปิดที่ 11,548.28 จุด เพิ่มขึ้น 42.28 จุด หรือ +0.37%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 23 ต.ค. ตลาดยังคงจับตาอย่างใกล้ชิดกับการเจรจาระหว่างทำเนียบขาวและพรรคเดโมแครตเพื่อออกมาตรการกระตุ้นเศรษฐกิจสหรัฐรอบใหม่
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคมลดลง 79 เซนต์ หรือ 1.9% ปิดที่ 39.85 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 12 ต.ค. สัญญาน้ำมันดิบเบรนท์ (BRENT) ส่งมอบเดือนธันวาคม ลดลง 69 เซนต์หรือ 1.6% ปิดที่ 41.77 ดอลลาร์/บาร์เรล
ราคาทองคำตลาดโคเม็กซ์งวดส่งมอบเดือนธันวาคม เพิ่มขึ้น 60 เซนต์ หรือ 0.03% ปิดที่ 1,905.20 ดอลลาร์/ออนซ์